Diari Oficial de la Generalitat Valenciana


Sumari del DOGV 9872, del 17-06-2024 (2024/5690)

ACORD de 23 d'abril de 2024, del director general de Patrimoni, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de Francisco Martos Requena.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9872

Data del DOGV
:   17-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5690


Data del document
:   23-04-2024

Organisme emissor
:   Conselleria de Hacienda, Economía y Administración Pública

Tipus de document
:   Acord

Descriptors 

:   * Conselleria d'Hisenda, Economia i Administració Pública

ACORD de 23 d'abril de 2024, del director general de Patrimoni, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de Francisco Martos Requena. [2024/5690]  
Número d'expedient: ABI 15/2024.  
Causant: Francisco Martos Requena DNI: \*\*\*\*692\*\*  
Lloc i data de la defunció: San Antonio de Benagéber (València), el 25 de febrer de 2015  
Últim domicili: San Antonio de Benagéber (València).  
  
Antecedents de fet  
La Conselleria d'Hisenda, Economia i Administració Pública ha tingut coneixement mitjançant comunicació de 28 de setembre de 2023 de l'advocacia general de la Generalitat de l'existència d'un procediment ordinari seguit en el Jutjat de Primera Instància número 7 de València contra l'herència jacent de Francisco Martos Requena, mort a San Antonio de Benagéber (València) el 25 de febrer de 2015, en estat de separat legal, aportant decret de 19 de setembre de 2023.  
  
Mitjançant un escrit de 29 de setembre de 2023, de la direcció general patrimoni, servici d'herències abintestat, se sol·licita al Jutjat de Primera Instància número 7 de València la documentació del causant que obre en el procediment ordinari 1385/2023.   
El 8 de novembre de 2023 el Jutjat de Primera Instància número 7 de València, mitjançant comunicació telemàtica, aporta a l'expedient el certificat de defunció de Francisco Martos Requena; el certificat d'actes d'últimes voluntats del causant, en el qual consta que no va atorgar testament; i la renúncia notarial a l'herència dels fills del causant.  
  
De les actuacions dutes a terme per esta direcció general, es constata que el causant va estar empadronat en l'Ajuntament de San Antonio de Benagéber (València)   
De les actuacions prèvies resulta que no consta l'existència de persones amb dret a heretar i, per tant, és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que establixen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atés el que establixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribuïx l'article 13 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, dispose:  
   
Primer  
Incoar el procediment de declaració de la Generalitat com a hereua abintestada de Francisco Martos Requena, d'acord amb el que establixen l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i les comprovacions que siguen necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.  
A estos efectes, si esta documentació no ha sigut remesa per l'òrgan judicial o persona titular de la notaria, se sol·licitarà a les autoritats i el personal funcionari públic, als registres i la resta d'arxius públics, la informació sobre la persona causant i sobre els béns i drets dels quals és titular que s'estime necessària per a una millor instrucció de l'expedient.  
  
  
Tercer  
Publicar este acord en el Diari Oficial de la Generalitat Valenciana, en la pàgina web d'esta conselleria i, durant el termini d'un mes, als taulers d'anuncis dels ajuntaments corresponents a l'últim domicili de la persona causant, al del lloc de la defunció i on estiga la major part dels seus béns.   
  
Quart  
Obrir el termini per a presentar al·legacions o qualsevol informació en relació amb els béns de la persona causant o l'eventual existència de persones amb dret a heretar. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.  
  
València, 23 d'abril de 2024.- El director general de Patrimoni: Antonio Joaquín Woodward Poch.